Държавен вестник, бр. 43, 2022 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  43
1. Изисквания към кандидатите 
1.1. Изисквания към кандидатите за входящо 
минимално образователно и/или квалифика­
ционно равнище за придобиване на степен 
на професионална квалификация съгласно 
Закона за професионалното образование и 
обучение (ЗПОО)
За придобиване на първа степен на про­
фесионална квалификация по професията 
„Касиер“ от Списъка на професиите за про­
фесионално образование и обучение по чл. 6, 
ал. 1 от ЗПОО (утвърден от министъра на 
образованието и науката със Заповед № РД-
09-413 от 12.05.2003 г., посл. изм. със Заповед 
№ РД-09-4493 от 18.11.2021 г.) изискванията за 
входящото минимално образователно равнище 
към кандидатите са:
· за ученици – завършено основно обра­
зование;
· за лица, навършили 16 години – завършен 
начален етап на основното образование 
или успешно завършен курс за ограмотя­
ване, организиран от училища в системата 
на предучилищното и училищното обра­
зование по реда на Закона за насърчаване 
на заетостта или на Закона за предучи­
лищното и училищното образование, или 
валидирани компетентности за начален 
етап на основно образование по чл. 167, 
ал. 1, т. 4 от Закона за предучилищното 
и училищното образование, а в случаи­
те на продължаващо професионално 
обучение – и придобита квалификация 
по част от професията.
Здравословното състояние на кандидата 
се удостоверява с медицински документ, до­
казващ, че професията, по която желае да се 
обучава, не му е противопоказна.
1.2. Валидиране на професионални знания, 
умения и компетентности
Придобиването на квалификация по про­
фесията „Касиер“ – първа степен на профе­
сионална квалификация, или по част от нея 
чрез валидиране на придобити с неформално 
или информално учене резултати от ученето 
се осъществява съгласно Наредба № 2 от 
13 ноември 2014 г. за условията и реда за ва­
лидиране на професионални знания, умения 
и компетентности, издадена от министъра на 
образованието и науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Касиерът може да работи в предприятия от 
всички отрасли на икономиката, в държавната 
администрация и във финансовите институции. 
Касиерът извършва касовите операции по 
приемане, обмяна, съхраняване и предаване 
на парични средства в левове и валута, както 
и ценни книжа, съставя приходни и разходни 
касови ордери, води касовите книги в левове и 
валута. В края на всеки работен ден представя 
документите за осчетоводяване и приключва ка­
совата наличност, като сравнява фактическата 
наличност на паричните суми и ценни книжа с 
касовия остатък. Касиерът на търговски обект 
издава касови бележки и води касова книга 
на касов апарат с фис­кална памет. 
Касиерът в предприятието изготвя раз­
четно-платежни ведомости за заплати на 
работниците и служителите в предприятието 
и изплаща заплатите в брой или по банков 
път. Той приема и предава документи, свързани 
с изплащане на обезщетения при временна 
нетрудоспособност, майчинство; изготвя до­
кументи за пенсиониране на работниците и 
служителите; изготвя всички справки, дек­
ларации, удостоверения, служебни бележки, 
свързани със социалното и здравното осигуря­
ване и с други възнаграждения и обезщетения, 
изплащани от предприятието. 
Касиерът предава и получава платежни 
документи, парични средства в левове, валута 
и ценни книжа в обслужващите финансови 
институции по предварително установен ред за 
безопасност и охрана. Той съставя, обработва, 
класира, подрежда и архивира финансовите 
документи, изготвя периодични и текущи 
финансови справки и отчети. Съставя опис 
на стари, скъсани и повредени банкноти и 
съответните документи за тяхното предаване 
в банката с цел замяна с нови. 
При изпълнение на служебните си за­
дължения касиерът е подчинен на главния 
счетоводител и взаимодейства с оперативни 
счетоводители, служители на предприятието, 
доставчици, клиенти и други лица. Ръководител 
на касиера в търговския обект е управителят. 
Касиерът обслужва клиентите при плащане 
и носи отговорност за съставените от него 
първични счетоводни документи и опазването 
на паричните средства, ценни книжа и други 
активи на предприятието, с които работи 
при изпълнение на професионалните си за­
дължения. Той носи финансова отговорност, 
отговорност за спазване на нормативните 
актове, изискуемите срокове и правилата за 
вътрешния ред. 
Касиерът в предприятието използва офис 
техника, вкл. компютър със специализирани 
програмни продукти, принтер, скенер, копирна 
машина и система за охрана на работното 
помещение. 
Касиерът на търговски обект или на фи­
нансова институция работи с технически 
средства за обслужване на клиенти – калку­
латор, касов апарат с фискална памет, ПОС 
терминал за разплащане с дебитни и кредитни 
карти, устройство за разпознаване на фалшиви 
банкноти, баркод скенер, телефон, компютър, 
скенер, принтер и др. 
Работното време на касиера е с нормална 
продължителност в съответствие с Кодекса 
на труда и съобразно работното време на 
предприятието.